શિક્ષકો આ સઘન તાલીમમાં જોડાઈ શકે જે વ્યક્તિગત વિકાસ અને નિરીક્ષણ માટે ફરી તૈયાર કરવામાં આવી છે. દા:તઃ એક ડાયેટ અધ્યાપન-અધ્યયન કેન્દ્ર જરૂરી માળખાગત સુવિધાઓ પૂરી પાડી શકે છે જેથી કરીને : (૧) કાર્યરત શિક્ષકોની ૨૦ દિવસની તાલીમનું આયોજન થઇ શકે અને વ્યવહારૂ તાલીમ પૂરી પાડી શકાય જે વર્ગખંડની અને શિક્ષકોની જરૂરિયાતો સંતોષી શકે , અને (૨) ઇન્ટર્ન શિક્ષકો દ્વારા શાળામાં જ સ્થપાયેલ ‘અધ્યયન કેન્દ્ર’ દ્વારા દરેક નિયમિત શિક્ષકને વ્યક્તિગત રીતે સહાય મળી રહે તે માટે શાળા આધારિત સ્ત્રોત પૂરા પાડી શકાય છે. વર્ગખંડના સંદર્ભમાં દરેક શિક્ષકને વ્યક્તિગત રીતે મળતી સઘન મદદ અને સમયગાળો આશરે ત્રણ વર્ષનો કરવાનો મુદ્દો પરિવર્તનની પ્રક્રિયાને શકય બનાવશે અને શિક્ષણ પર તેની ઊડી અસર કરશે. યુનિવર્સિટી ડિપાર્ટમેન્ટ, આઈ.એ.એસ.ઈ. કે કોઈ એન. જી. ઓ. સાથે ઔપચારિક ભાગીદારી ડાયેટઅધ્યાપન-અધ્યયન કેન્દ્રના પ્રયાસોમાં મદદરૂપ થઇ શકે છે , ખાસ કરીને સેવારત શિક્ષકો માટે તાલીમને ફરી તૈયાર કરવા માટે અને શિક્ષક-પ્રશિક્ષણ સંસ્થાઓ અને શાળાઓ વચ્ચે સેતુ સ્થાપવા માટે